Святлана ЛАКОТКА: — На “Гуканні вясны” нас наведала Карэйскае тэлебачанне. Яно працавала чатыры гадзіны запар з непадробнай цікавасцю. Засыпалі нас пытаннямі: а чаму паліцца вялікае вогнішча? А чаму вы кідаеце туды старыя рэчы? А што азначае той або іншы элемент абраду? Для іхняй культуры гэта нешта новае ды экзатычнае. І ўсё таму, што ў рэканструкцыі свята ўдзельнічалі менавіта аўтэнтычныя калектывы з нашых вёсак.